CELEX: 32013R0069
Language: et
Date: 2013-01-23 00:00:00
Title: Komisjoni rakendusmäärus (EL) nr 69/2013, 23. jaanuar 2013 , teatavate kaupade klassifitseerimise kohta kombineeritud nomenklatuuris

26.1.2013   
            
            
               ET
            
            
               Euroopa Liidu Teataja
            
            
               L 26/1
            
         KOMISJONI RAKENDUSMÄÄRUS (EL) nr 69/2013,
   23. jaanuar 2013,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
            
         
               (4)
            
            
               On asjakohane sätestada, et liikmesriikide tolliasutuste väljastatud siduvale tariifiinformatsioonile, mis käsitleb kombineeritud nomenklatuuri kaupade klassifitseerimist, kuid mis ei ole kooskõlas käesoleva määrusega, võib siduva tariifiinformatsiooni valdaja tugineda veel kolme kuu vältel vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) (2) artikli 12 lõikele 6.
            
         
               (5)
            
            
               Käesoleva määrusega ettenähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Liikmesriikide tolliasutuste väljastatud siduvale tariifiinformatsioonile, mis ei ole kooskõlas käesoleva määrusega, võib vastavalt määruse (EMÜ) nr 2913/92 artikli 12 lõikele 6 tugineda veel kolme kuu vältel.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Määrus on tervikuna siduv ja vahetult kohaldatav kõikides liikmesriikides.
      Brüssel, 23. jaanuar 2013
      
         
            Komisjoni nimel presidendi eest
         
         
            komisjoni liige
         
         Algirdas ŠEMETA
      
   
   
      (1)  EÜT L 256, 7.9.1987, lk 1.
   
      (2)  EÜT L 302, 19.10.1992, lk 1.
   
      LISA
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Silindrikujuline heli- ja videosignaalide vastuvõtu, salvestamise ja taasesitamise seade (nn digitaalne meediumivastuvõtja) mõõtmetega umbes 13 (läbimõõt) × 19 (kõrgus) cm.
                              Seadmes on
                              
                                          —
                                       
                                       
                                          mikroprotsessor,
                                       
                                    
                                          —
                                       
                                       
                                          500 GB kõvaketas,
                                       
                                    
                                          —
                                       
                                       
                                          tähtnumbriline kuvar,
                                       
                                    
                                          —
                                       
                                       
                                          infrapunavastuvõtja kaugjuhtimispuldi jaoks.
                                       
                                    Seadmel on järgmised liidesed:
                              
                                          —
                                       
                                       
                                          USB,
                                       
                                    
                                          —
                                       
                                       
                                          Ethernet,
                                       
                                    
                                          —
                                       
                                       
                                          HDMI, S-video, liit- ja komponentvideoväljundid,
                                       
                                    
                                          —
                                       
                                       
                                          digitaaloptiline heliväljund, digitaalne koaksiaalheliväljund ja analoogheliväljund.
                                       
                                    Seadmel on juhtnupud ja selle juurde kuulub ka kaugjuhtimispult.
                              Seade suudab vastu võtta välisallikast (nt ruuter, automaatne andmetöötlusseade, digikaamera, USB-mälu) digitaalkujul heli- ja videosignaale. Andmed saab salvestada selle kõvakettale. Andmed taasesitatakse monitoril, televiisoris või stereosüsteemi kaudu.
                              Seadet ei ole võimalik ühendada internetti.
                           
                        
               
                  8521 90 00
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6 ning CN-koodide 8521 ja 8521 90 00 sõnastusega.
                  Arvesse võttes toote põhiomadusi, nimelt võimet vastu võtta, salvestada ja taasesitada eri allikatest pärit videosignaale, ja kõvaketta mahtu, käsitatakse seadet rubriiki 8521 kuuluva videosignaalide salvestamise või taasesitamise aparatuurina.
                  Seega tuleb seade klassifitseerida videosignaalide salvestamise või taasesitamise aparatuurina CN-koodi 8521 90 00 alla.
               
            
                  
                              2.
                           
                           
                              Silindrikujuline heli- ja videosignaalide vastuvõtmise ja taasesitamise seade (nn digitaalne meediumivastuvõtja) mõõtmetega umbes 13 (läbimõõt) × 19 (kõrgus) cm.
                              Seadmes on
                              
                                          —
                                       
                                       
                                          mikroprotsessor,
                                       
                                    
                                          —
                                       
                                       
                                          infrapunavastuvõtja kaugjuhtimispuldi jaoks,
                                       
                                    
                                          —
                                       
                                       
                                          tähtnumbriline kuvar.
                                       
                                    Seadmel on järgmised liidesed:
                              
                                          —
                                       
                                       
                                          USB,
                                       
                                    
                                          —
                                       
                                       
                                          Ethernet,
                                       
                                    
                                          —
                                       
                                       
                                          HDMI, S-video, liit- ja komponentvideoväljundid,
                                       
                                    
                                          —
                                       
                                       
                                          digitaaloptiline heliväljund, digitaalne koaksiaalheliväljund ja analoogheliväljund,
                                       
                                    
                                          —
                                       
                                       
                                          pesa kõvaketta jaoks.
                                       
                                    Seadmel on juhtnupud ja selle juurde kuulub ka kaugjuhtimispult.
                              Seade suudab vastu võtta välisallikast (nt ruuter, automaatne andmetöötlusseade, digikaamera, USB-mälu) digitaalkujul heli- ja videosignaale. Andmed saab salvestada seadme kõvakettale, mis paigaldatakse pärast importimist. Andmed taasesitatakse monitoril, televiisoris või stereosüsteemi kaudu.
                              Seadet ei ole võimalik ühendada internetti.
                           
                        
               
                  8521 90 00
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1, 2a ja 6 ning CN-koodide 8521 ja 8521 90 00 sõnastusega.
                  Arvesse võttes seda, et seadmes on kogu vajalik elektroonika (v.a kõvaketas) rubriigis 8521 nimetatud videosignaalide salvestamise ja taasesitamise funktsioonide täitmiseks, on tal üldreegli 2a alusel rubriigi 8521 komplektse või valmistoote põhilised omadused.
                  Seega tuleb seade klassifitseerida mittetäieliku videosignaalide salvestamise või taasesitamise aparatuurina CN-koodi 8521 90 00 alla.
               
            
                  
                              3.
                           
                           
                              Helivoogude vastuvõtmise ja töötlemise seade (nn digitaalne helivoostriimer) gabariitmõõtmetega umbes 19 × 9 × 8 cm.
                              Seadmes on
                              
                                          —
                                       
                                       
                                          mikroprotsessor,
                                       
                                    
                                          —
                                       
                                       
                                          vaakumluminestsentsindikaator lahutusvõimega 320 × 32 halltoonide pikslit,
                                       
                                    
                                          —
                                       
                                       
                                          kuvaril näha olev signaalkell,
                                       
                                    
                                          —
                                       
                                       
                                          infrapunavastuvõtja kaugjuhtimispuldi jaoks.
                                       
                                    Seadmel on järgmised liidesed:
                              
                                          —
                                       
                                       
                                          Ethernet,
                                       
                                    
                                          —
                                       
                                       
                                          traadita Ethernet,
                                       
                                    
                                          —
                                       
                                       
                                          digitaaloptiline heliväljund, digitaalne koaksiaalheliväljund ja analoogheliväljund,
                                       
                                    
                                          —
                                       
                                       
                                          kuularite pesa.
                                       
                                    Selle juurde kuulub kaugjuhtimispult.
                              Seade saab toimida kas iseseisvalt internetti ühendatuna (ilma automaatse andmetöötlusseadmeta) või koos automaatse andmetöötlusseadme tarkvaraga.
                              Seade on võimeline taasesitama andmetöötlusseadmesse salvestatud helifaile või internetiraadiot.
                           
                        
               
                  8519 89 19
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6 ning CN-koodide 8519, 8519 89 ja 8519 89 19 sõnastusega.
                  Arvesse võttes toote põhiomadusi, on see ette nähtud heli vastuvõtmiseks otse internetist või andmetöötlusseadmest, selle töötlemiseks ja saatmiseks mitmesugustesse heliseadmetesse.
                  Seega tuleb seade klassifitseerida muu heli taasesitamise seadmena ilma helisalvestusseadmeta CN-koodi 8519 89 19 alla.